***Ved fængslets port*** er en dansk stumfilm fra 1911, produsert av Nordisk Film og regissert av August Blom. Manuskriptet er av bibliotekaren Erling Stensgaard (1876-1966) fra Århus og hans hustru Ljut Stensgaard. Filmen er i sjangeren den såkalte "erotisk melodrama" og var i sjangerfamilie med en annen film av August Blom Den farlige alder, også fra 1911. Filmen var Valdemar Psilander debut hos Nordisk Film, og en av selskapets mest suksessfulle filmer.

Handling
--------

Valdemar Psilander spiller *Aage Hellertz*, sønn av *etatsrådinne Metha Hellertz* (Augusta Blad). Han har forelsket seg i *Anna* (Clara Wieth) en pike fra allmuen, datter av pengeutlåneren *Hansen* (Holger Hofman). Moren er sterkt imot dette forhold, til en pike som er under hans stand, så hun slår hånden av ham, deretter flytter de to sammen. Men Aage har en ødsel livsstil og låner penger av Hansen, og ender opp i stor gjeld og da han til slutt ikke ser noen annen utvei overveiere han først selvmord, men ombestemmer seg og forfalsker i stedet en sjekk med morens underskrift og bruker den til at tilbakebetale sin gjeld til Hansen. Senere forteller han Anna hva han har gjort. Hun tilskynder ham til at innrømme forfalskningen overfor moren, men moren avviser ham. Han sitter nå på en kneipe og drikker og beslutter seg for å stjele noen penger fra sin mor. Om natten sniker han seg inn i huset, bryter opp skatollet hennes og tar pengene fra skuffen, men han får allikevel dårlig samvittighet og legger pengene tilbake. I mellomtiden er moren blitt vekket og rekker å se at ham legge pengene tilbake. Hun tilgir sønnen og da en nabo kommer med en politibetjent sender hun dem vekk. Moren og sønnen går nå sammen opp til Hansen – pengeutlåneren – for at få tilbakebetalt det utestående. Men i mellomtiden har Anna, hans kjæreste og pengeutlånerens datter, også oppsøkt Hansen og revet gjeldsbeviset fra ham og brent det. Dette sjokkerer pengeutlåneren så mye at han detter død om på stedet. Og det hele ender lykkelig med at de tre blir forent, og at moren aksepterer forholdet deres.

Rolleliste
----------

| Skuespiller | Rolle |
| --- | --- |
| Augusta Blad | etatsrådinne Metha Hellertz, enkefrue |
| Valdemar Psilander | Aage Hellertz, bankassistent, Methas sønn |
| Clara Wieth | Anna, Hansens datter |
| Holger Hofman | Hansen, kelner og rentier |
| Richard Christensen | Bruun, Aages venn |
| H.C. Nielsen | Block, Aages ven |
| Thora Meincke | Stella, varietésangerinne |
| Gudrun Bruun Stephensen | Didi, varietésangerinne |
| Frederik Jacobsen |  |
| Elna From |  |
| Julie Henriksen | tjenestepike hos Fru Hellertz |

Restaurering
------------

*Ved Fængslets Port* er blitt restaurert i en ny digitalisert utgave og gjenutgitt av Det Danske Filminstitut. Den nye utgaven kommer i en DVD-samling som også inkluderer stumfilmene Dødsspring til hest fra cirkuskuplen (regissør Eduard Schnedler-Sørensen, 1912).

Referanser
----------

1. ↑  Valdemar Psilander: Ved fængslets port / Dødsspring til hest fra cirkuskuplen Arkivert 9. april 2008 hos Wayback Machine.

Eksterne lenker
---------------

* (en) *Ved fængslets port* på Internet Movie Database Rediger på Wikidata

* (sv) *Ved fængslets port* i Svensk Filmdatabas Rediger på Wikidata

* (da) *Ved fængslets port* i Danmark Nationale Filminstitut Rediger på Wikidata

* (en) *Ved fængslets port* på Silent Era Rediger på Wikidata

Portal: Danmark